ROMÂNIA

**JUDEŢUL SUCEAVA**

**PRIMÃRIA MUNICIPIULUI CÂMPULUNG MOLDOVENESC**

**DIRECŢIA TEHNICĂ ŞI URBANISM**

# RAPORT DE SPECIALITATE

la proiectul de hotărâre la proiectul de hotărâre pentru modificarea şi completarea Anexelor nr. 3 şi nr. 4 la Hotărârea Consiliului Local nr. 17/14.02.2025 privind aprobarea Studiului de oportunitate și a modalității de gestiune a serviciului transport public local, a Regulamentului, Caietului de sarcini și a contractului de delegare a gestiunii serviciului public de transport public local de persoane prin curse regulate pe raza unităților administrativ-teritoriale membre ale Asociației de dezvoltare intercomunitară (ADI) „Eco-transport Câmpulung Moldovenesc - Sadova”

**INIŢIATOR PROIECT DE HOTÃRÂRE:** Primar, Negură Mihăiţă

Direcția tehnică și urbanism din cadrul Primăriei Municipiului Câmpulung Moldovenesc, primind spre analiză proiectul de hotărâre, dă următoarele referințe:

Prin HCL 17/14.02.2025 au fost aprobate modalității de gestiune a serviciului transport public local, Regulamentul, Caietului de sarcini și a contractului de delegare a gestiunii serviciului public de transport public local de persoane prin curse regulate pe raza unităților administrativ-teritoriale membre ale Asociației de dezvoltare intercomunitară (ADI) „Eco-transport Câmpulung Moldovenesc - Sadova”.

În aplicarea reglementărilor specifice a fost organizată procedura de atribuire a contractului, au fost publicate anunțuri (CN 1078578/06.03.2025), s-au fost înscriși doi ofertanți dar fără a depune oferta motiv pentru care licitația a fost anulată.

A fost reanalizată documentația, o nouă cercetare a pieței și prin proiectul supus analizei și aprobării sunt aduse modificări ale clauzelor contractuale și în caietul de sarcini aferent. Modificările cele mai importante sunt cele de natură financiară.

Conform prevederilor Regulamentului (CE) nr. 1370/2007 al Parlamentului European autoritățile competente pot acorda operatorului de transport compensații de pentru acoperirea costurilor de exploatare, sau/și a diferențelor de tarif.

Astfel, în modificările propuse sunt introduse prevederi prin care operatorului de transport i se acordă compensații pentru acoperirea costurilor de exploatare, sau/și a diferențelor de tarif. Tariful maxim licitat al unui titlu de călătorie să fie de 4,5 lei (anterior calculat la 4 lei). De asemenea au fost estimate costuri suplimentare pentru cheltuielile operatorului serviciului.

Cheltueiliele de operare sunt estimate, investiția este nouă (autobuzele, stațiile, sistemele electronice,etc), la această dată nu putem estima valoarea compensației. În funcție de evoluția contractului (tehnic, economic, financiar). Dupa 3 luni de funcționare vom putea face modificări ale contractului, dacă este cazul.

Dacă anterior valoare anuală de contract era de 851.427,16 lei prin acest proiect valoare anuală este calculată de 1.324.204 lei. În funcție de numărul de călători care vor utiliza serviciul valoarea compensației necesar a fi asigurată de la bugetul local, scade.

Pentru a se evita ,,compensarea în exces,, sau ,,dubla compensare” prin acordarea pentru operatorul de transport și a diferențelor de tarif, se vor emite carduri/ legitimații de călătorie pentru categoriile de persoane care conform legislației în vigoare beneficiază de gratuități/reduceri pentru transportul public local. Aceste carduri se vor încărca electronic lunar cu un număr de călătorii egal cu numărul de zile lucrătoare (dus-întors), pe toată durata anului școlar pentru elevi și cu un număr de maxim 15 călătorii dus-întors pentru celelalte categorii de persoane. Limitarea numărului de călătorii a fost prevăzută pentru a diminua impactul asupra bugetului local.

Cu referire la extinderea traseelor sau înființarea unora noi, a fost prevăzut în contract posibilitatea modificării, de la un an la altul, cu mai mult de 10% în plus sau 10% în minus, faţă de numărul de kilometri din anul anterior, cu acordul expres prealabil şi scris al delegantului. Vom analiza în funcție de evoluția contractului și funcționarea serviciului.

Cu precizările mai sus expuse, proiectul de hotărâre este oportun, legal și necesar.

În conformitate cu prevederile OUG 57/2019 privind Codul administrativ, cu modificările şi completările ulterioare, *Consiliul local are iniţiativă şi hotărăşte, în condiţiile legii, în toate problemele de interes local, cu excepţia celor care sunt date prin lege în competenţa altor autorităţi ale administraţiei publice locale sau centrale,* exercitând atribuţii *privind gestionarea serviciilor furnizate către cetăţeni.*

Argumentele aduse de inițiator sunt reale și pertinente.

|  |  |
| --- | --- |
| Direcția tehnică și urbanism,  Director executiv adjunct,  Istrate Luminița | SERVICIUL PATRIMONIU,  Șef serviciu,  Niță Luminița  Compartiment transport auto și monitorizare parcări  Șutu Daniela |